S-508/2011

Mál þetta, sem dómtekið var 12. maí sl., er höfðað með ákæru lögreglustjórans á höfuðborgarsvæðinu, útgefinni 19. apríl 2011, á hendur H-kvk-þgf H-kvk-þgf, kt. 000000-0000, Dalsbraut 12, Reykjanesbæ, „fyrir eftirtalin hegningar- og umferðarlagabrot:

I.

Þjófnað með því að hafa þann 29. október 2010:

Í verslun Joe Boxer, Kringluni, stolið fatnaði að verðmæti kr. 5.990.

Í verslun Vera Moda, Kringlunni, stolið fatnaði að verðmæti 9.000.

Í verslun Lyf & heilsu (sic.), Kringlunni, stolið snyrtivörum að verðmæti kr. 2.2.40.

Í verslun LaSensa, Kringlunni, stolið fatnaði að verðmæti kr. 1.390.

Telst þetta varða við 244. gr. almennra hegningarlaga nr. 19/1940.

II.

Umferðarlagabrot með því að hafa:

1. Miðvikudaginn 8. desember 2010 í Reykjavík, ekið bifreiðinni NB-185 ófær um að stjórna henni örugglega vegna áhrifa ávana- og fíkniefna (tetrahýdrókannabínól í blóði mældist 0,6 ng/ml) um Langholtsveg og Sæbraut, uns lögregla stöðvaði aksturinn skömmu síðar móts við Holtagarða.

2. Laugardaginn 5. febrúar 2011 í Hafnarfirði ekið bifreiðinni OF-322 ófær um að stjórna henni örugglega vegna áhrifa ávana- og fíkniefna (tetrahýdrókannabínól í blóði mældist 4,7 ng/ml) vestur Flatahraun uns lögregla stöðvaði aksturinn skömmu síðar við Engidal.

Teljast brot í kafla II. varða við 1. mgr. sbr. 2., mgr. 45. gr. a, sbr. 1. mgr. 100. gr. umferðarlaga nr. 50/1987 sbr. 5. gr. laga nr. 66/2006.

Þess er krafist að ákærða verði dæmd til refsingar og til greiðslu alls sakarkostnaðar og til að sæta sviptingu ökuréttar skv. 101. og 102. gr. nefndra umferðarlaga, sbr. 25. og 26. gr. laga nr. 44/1993.“

Um málavaxtalýsingu er skírskotað til ákæru.

Ákærða játaði brot sín skýlaust fyrir dóminum eins og þeim er lýst í ákæru. Þykir með játningu ákærðu sem á sér stoð í gögnum málsins sannað að ákærða hafi gerst sek um þá háttsemi sem ákært er fyrir og eru brot ákærðu réttilega heimfærð til refsiákvæða í ákærunni.

Ákærði er fædd 1988. Hinn 28. nóvember 2006 gekkst ákærða undir viðurlagaákvörðun, 50.000 króna sekt og sviptingu ökuréttar í þrjá mánuði, fyrir lyfjaakstur. Hinn 21. maí 2008 gekkst ákærða undir viðurlagaákvörðun, 70.000 króna sekt og sviptingu ökuréttar í 12 mánuði frá 20. júlí 2008, fyrir fíkniefnaakstur. Þá var ákærða hinn 4. febrúar 2011 dæmd í þriggja mánaða fangelsi, þar af einn mánuð skilorðsbundinn í tvö ár, fyrir þjófnað, fjársvik, lyfja- og fíkniefnaakstur og fíkniefnalagabrot. Einnig var ákærða svipt ökurétti ævilangt frá 12. febrúar 2011. Ákærðu var dæmdur hegningarauki við þann dóm hinn 8. apríl sl. fyrir þjófnað og akstur án ökuréttinda og undir áhrifum ávana- og fíkniefna og var ákærðu ekki gerð frekari refsing í því máli.

Brot ákærðu í I. kafla ákærunnar og 1. tl. II. kafla ákærunnar framdi ákærða áður en dómarnir frá 4. febrúar og 8. apríl 2011 gengu. Ber því að dæma ákærðu hegningarauka við þá dóma að því er þau brot varðar, sbr. 78. gr. almennra hegningaralaga. Brot samkvæmt 2. tl. II. kafla ákærunnar framdi ákærða daginn eftir uppkvaðningu dómsins frá 4. febrúar sl., en áður en dómurinn frá 8. apríl sl. gekk. Ákvarða ber refsingu ákærðu með hliðsjón af ákvæðum 77. gr. almennra hegningarlaga.

Ítrekunaráhrif miðast við það tímamark þegar dómur fellur, sbr. dóm Hæstaréttar Íslands í máli nr. 92/2008. Með broti sínu í 2. tl. II. kafla ákærunnar hefur ákærða því ítrekað í annað sinn brot gegn 45. gr. umferðarlaga. Með hliðsjón af framangreindu þykir refsing ákærðu hæfilega ákveðin fangelsi í 30 daga.

Ævilöng svipting ökuréttar ákærðu áréttuð.

Þá er ákærðu gert að greiða 225.901 krónu í sakarkostnað, þ.m.t. þóknun verjanda síns, B-kk-ef N-kk-ef hrl., sem þykir hæfilega ákveðin 62.750 krónur að meðtöldum virðisaukaskatti.

R-kvk-nf B-kvk-nf héraðsdómari kveður upp dóminn.

Dómsorð:

Ákærða, H-kvk-nf H-kvk-nf, sæti fangelsi í 30 daga.

Ævilöng svipting ökuréttar ákærðu er áréttuð.

Ákærða greiði 225.901 krónu í sakarkostnað, þ.m.t. þóknun skipaðs verjanda síns, B-kk-ef N-kk-ef hrl., 62.750 krónur.

R-kvk-nf B-kvk-nf

Rétt endurrit staðfestir.

Héraðsdómi Reykjaness 26.05.2011.